זעם

משני צורה על סוגיהם השונים הם יצורים פראיים מטבעם. תכונת הזעם (Rage) מודדת את הכוח הפראי אשר עצור בתוך הדמות. ככול שיש בדמות יותר זעם, כך חזק הצד הפראי שבה וקשה לה לשלוט ולהחביא אותו. דירוג הזעם הקבוע היא תכונה אשר נעה בין 0 ל- 10, לכל דמות יש מאגר של נקודות זעם זמניות אשר במצב בסיס זהה לדירוג הזעם הקבוע.

## על מה מקבלים נקודות זעם זמניות

הדמות מקבלת נקודת זעם זמנית בכל פעם שמתקיים אחד מהתנאים הבאים:

1) סופגת עלבון עמוק וצורב - נתון לשיקול השחקן והמנחים.

2) מקבלת נקודת זעם לכל שלוש רמות נזק שהדמות חטפה בתור אחד.

3) רואה איום ודאי מוחשי ומידי למשהו אשר יקר במיוחד לליבה. - נתון לשיקול השחקן והמנחים.

4) פגיעה קשה במשהו אשר יקר במיוחד לליבה של הדמות - נתון לשיקול השחקן והמנחים.

5) הדמות מחדשת מספר נקודות זעם, עד לרמה של הדירוג הקבוע שלה, כאשר היא מייללת לירח בפעם הראשונה בכל לילה. המספר משתנה בהתאם למצב הירח. 1 לירח חדש, 2 לירח חצוי, 3 לירח כמעט מלא ו- 4 לירח מלא. היללה לוקחת פעולה.

6) קבלת נזק מכסף.

7) תיסכול מתמשך - נתון לשיקול לדעתם של השחקן והמנחים. הכלל מנחה הוא: אם בתחילה לא תצליח, נסה שנית. אם בשנית לא תצליח, נסה פעם שלישית. אם בשלישית לא תצליח, תתעצבן.

## שימושים עבור זעם

רוב הגארו יכולים להשתמש בעד שתי נקודות זעם זמניות בתור. גארו בעלי דרגה גבוה (3 ומעלה) או דחף חייתי גבוה (4 ומעלה) או ייחוס גבוה (5 ומעלה) יכולים להשתמש בשלוש נקודות זעם לתור.

אלו השימושים עבור נקודות זעם זמניות -

בתור הדמות בלבד:

1) ניתן גם להשתמש בנקודת זעם על מנת לשנות צורה באופן מידי ומבלי לבזבז על כך פעולה. באפשרות הזאת ניתן להשתמש רק בתורה של הדמות.

2) נקודות זעם יכולות לרפא נזק פשוט באופן מיידי ביחס של נקודה לנקודה. זאת בנוסף ליכולת ההתחדשות הרגילה של הגארו. את האפשרות הזאת ניתן לנצל באיזה שלב שתרצה, גם רטרואקטיבית לאחר הפגיעה..

במהלך סיבוב הקרב:

1) גארו יכולים להשתמש בנקודת זעם זמניות על מנת להעלות ברמה אחת את אחת מהתכונות הבאות: כוח, זריזות או חוסן, עבור סיבוב אחד. באפשרות הזאת ניתן להשתמש רק בתחילת סיבוב.

הבהרה חשובה:

1) שימוש בזעם נמשך רק לסיבוב שבו הוצאו נקודות הזעם.

2) לא ניתן להשתמש בנוסיס וזעם באותו התור.

## פרנזי

בתוך נפשו של כל גארו יש מאבק מתמיד בין בן אנוש שקול לבין חיה פראית ואינסטינקטיבית. עוצמת הצד החייתי נמדדת ע"י תכונת הזעם ואילו הצד האנושי נמדד על ידי תכונת כוח הרצון. כאשר יש בדמות יותר זעם מכוח רצון הצד החייתי בולט יותר. כל נקודה של זעם מעל לדירוג כוח הרצון הקבוע מקרבת את הדמות להתפרצות של זעם חייתי בלתי מרוסן. כאשר הזעם של הדמות מגיע ל – 4 נקודות יותר מדירוג כוח הרצון אז הדמות נכנסת להתקף זעם 'פרנזי' בו היא נוהגת על פי דחפים חייתיים בסיסיים בלבד. במצב זה הדמות תילחם בכל דבר שנראה מאיים ואיננו חלק מהלהקה שלה או לחליפין תברח בכל המהירות האפשרית.

יכולות הדמות בפרנזי

בכל תור בו הדמות בפרנזי היא מקבלת אוטומטית נקודה אחת של זעם כל עוד יש בסביבתה מקור איום פוטנציאלי.

הדמות משתמשת בנקודה אחת לפחות בכל תור בו היא בפרנזי, הפרנזי לא נפסק כאשר נגמרות לדמות נקודות הזעם, רק כאשר היא לא יכולה לחוש יותר איומים ומספר נקודות הזעם ירד מתחת לדירוג כוח הרצון.

במהלך פרנזי הדמות מקבלת מספר נקודות בריאות שווה לדירוג הזעם הקבוע שלה.

כאב לא מפריע לדמות בכלל כאשר היא בפרנזי אלא על מנת להעצים את ההתקף.

דמות בפרנזי יכולה להשתמש בדירוג הזעם שלה להתגונן מכוחות מנטאלים במקום כוח הרצון.

## הקללה

לא קל להיות גארו והסיבה נעוצה בעיקר בפראיות הזאת אשר עצורה בתוכם. בני אנוש רגילים אשר באים במגע קבוע עם הדמות יכולים לחוש את הפראיות הזאת בתת מודע שלהם גם אם לעולם לא ילמדו על הצד העל טבעי של הדמות. בהתחלה אין לכך שום השפעה, מאוחר יותר הם חושבים שיש משהו מושך או מעורר הערצה בגארו אבל לבסוף הקללה מרימה את ראשה ובן האדם מתחיל לחשוש מהדמות ומהר מאוד גם לשנוא אותה. ככול שלדמות יש יותר זעם, זה קורה מהר יותר, ככול שלדמות יש פחות כוח רצון, הקללה מתבטאת באופן חזק יותר.